S-1721/2011

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 29. nóvember sl., á hendur K-x-x C-x-x , kt. 000000-0000, Fellsmúla 19, 108 Reykjavík, „fyrir eftirtalin hegningarlagabrot:

I.

Fyrir þjófnað, með því að hafa laugardaginn 27. nóvember 2010, í félagi við P-x-x B-x-x, kt. 000000-0000, stolið matvöru að samtals verðmæti 49.257 kr. úr verslun Krónunnar við Fiskislóð í Reykjavík.

Telst þetta varða við 1. mgr. 244. gr. almennra hegningarlaga nr. 19/1940.

Í málinu gerir G-kk-nf J-kk-nf, fyrir hönd Kaupáss hf., skaðabótakröfu að upphæð 49.257 kr. auk vaxta samkvæmt 8. gr. laga um vexti og verðtryggingu nr. 38/2001 frá 27. nóvember 2010 til 1. desemeber 2010 og svo dráttarvexti skv. 9. gr. sömu laga að liðnum mánuði frá 1. desember 2010 til greiðsludags.

II.

Fyrir þjófnað, með því að hafa mánudaginn 28. febrúar 2011, tekið kjúklingabringu að verðmæti 1.690 kr. úr verslun 10-11 við Engihjalla í Reykjavík, stungið henni inn á sig og gengið út úr versluninni án þess að greiða fyrir vöruna.

Telst þetta varða við 1. mgr. 244. gr. almennra hegningarlaga nr. 19/1940.

Í málinu gerir K-kk-nf S-kk-nf, fyrir hönd Rekstrarfélags 10-11, skaðabótakröfu að upphæð 1.690 kr. auk vaxta samkvæmt 8. gr. laga um vexti og verðtryggingu nr. 38/2001 frá 28. febrúar 2011 og svo dráttarvexti skv. 9. gr. sömu laga að liðnum mánuði frá birtingu kröfunnar til greiðsludags.

III.

Tilraun til þjófnaðar, með því að hafa föstudaginn 4. mars 2011, í félagi við P-x-x G-x-x, kt. 000000-0000, brotist inn í bifreiðaverkstæði við Auðbrekku 4 í Kópavogi, með því að brjóta rúðu í húsnæðinu, og ætlað að nema þaðan á brott verðmæti, en hann var stöðvaður og handtekinn af lögreglu á vettvangi.

Telst þetta varða við 244., sbr. 20. gr. almennra hegningarlaga nr. 19/1940.

IV.

Fyrir þjófnað, með því að hafa fimmtudaginn 17. mars 2011, tekið matvöru að verðmæti 1.556 kr. úr verslun 10-11 í Borgartúni í Reykjavík, stungið henni inn á sig og gengið út úr versluninni án þess að greiða fyrir vörurnar.

Telst þetta varða við 1. mgr. 244. gr. almennra hegningarlaga nr. 19/1940.

Í málinu gerir K-kk-nf S-kk-nf, fyrir hönd Rekstrarfélags 10-11, skaðabótakröfu að upphæð 1.556 kr. auk vaxta samkvæmt 8. gr. laga um vexti og verðtryggingu nr. 38/2001 frá 17. mars 2011 og svo dráttarvexti skv. 9. gr. sömu laga að liðnum mánuði frá birtingu kröfunnar til greiðsludags.

V.

Þjófnað, með því að hafa laugardaginn 2. apríl 2011, í félagi við M-x-x C-x-x, kt. 000000-0000, stolið gullhring úr versluninni Gullúrið í Mjódd í Reykjavík að verðmæti 50.000 kr., með því að hafa brotið upp skáp í versluninni þar sem hringurinn var og í kjölfarið hlaupið á brott með hann.

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ekki var sótt þing af hálfu kröfuhafa og féllu bótakröfurnar því niður.

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Ákærði hefur ekki áður gerst sekur um lagabrot. Við ákvörðun refsingar verður höfð hliðsjón af 77. gr. alm. hgl.

Verður refsing hans því ákveðin fangelsi í 3 mánuði en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, K-x-x C-x-x sæti fangelsi í 3 mánuði, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

A-kk-nf Í-kk-nf